ועדת החקירה בנושא איתור והשבת נכסים של נספי השואה, כנסת 16, פרוטוקול מספר 7, 2003-12-16 12:00

קולט אביטל: ובוקר טוב גם לצופים בבית.

קולט אביטל: אנחנו היום עוברים עוד שלב בועדת עבודת החקירה הפרלמנטרית לאיתור והשבת נכסי קורבנות השואה.

קולט אביטל: הועדה הזאת הוקמה לפני שלוש וחצי שנה ועבדה קשה בשלב זה בתחום אחד.

קולט אביטל: והגיעה להישגים שאותם אנחנו, אני מקווה, נפרסם בערך בעוד שבוע.

קולט אביטל: עבודת הועדה שלנו מתייחסת לנכסי קורבנות השואה, גם בתחום הכספים, ז"א, חשבונות בנקים וגם בתחומי הנדל"ן.

קולט אביטל: בתחומי הבנקים אנחנו חתמנו על הסכם לפני שנתיים עם הבנקים, אחרי משא ומתן ארוך.

קולט אביטל: הבנקים מימנו את הבדיקה, אנחנו סיכמנו וסיימנו את כל עבודת החקירה או הבדיקה בתוך הבנקים וכאמור, מבלי להיכנס לפרטים, הגענו להישגים, הגענו לעמלנו.

קולט אביטל: הסתבר היה שווה.

קולט אביטל: היום אנחנו עוברים שלב נוסף, ואחרי משא ומתן, שעבר בהפסקות, בגלל הבחירות באמצע.

קולט אביטל: ובגלל זה שהכנסת התפזרה והקמנו מחדש את ועדת החקירה.

קולט אביטל: רק היום אחרי משא ומתן ארוך ומסובך, אנחנו מגיעים לחתום עם גופי הנדל"ן העיקריים, או יותר נכון הגופים העיקריים שלפני מלחמת העולם ה-1, עסקו בנדל"ן.

קולט אביטל: הכוונה היא לבדיקה חיצונית.

קולט אביטל: אנחנו מדברים על האפורטופס הכללי, אנחנו מדברים על הקק"ל, על הסוכנות היהודית, קרן היסוד, על י.ק.ט., על מינהל מקרקעי ישראל.

קולט אביטל: אני מוכרחה כאן להגיד לך, אדוני היו"ר, ולצערי גם לצופים בבית, שלא כל מי שאתו ניהלנו משא ומתן, הגענו לתוצאות הרצויות.

קולט אביטל: אני מתכוונת בעיקר לחברת יכין חק"ל ולהכשרת היישוב, שאתם נכנסו למבוי סתום בגלל אופי הבדיקה.

קולט אביטל: עדיין יש התנגדויות.

קולט אביטל: אני מקווה שנתגבר גם על הבעיות האלה.

קולט אביטל: כי להערכתנו גם בגופים אלה ודאי בהכשרת היישוב, היה רכוש רב.

קולט אביטל: במו עיני ראיתי בהכשרת היישוב, 30 אלף מסמכים ששייכים ליהודים שרכשו קרקעות לפני מלחמת העולם ה2- בארץ.

קולט אביטל: ולכן זהו גם כן מימד חשוב שעוד אני מקווה נגיע אליו.

ראובן ריבלין: כח"כ מן המניין והייתי חבר נאמן בועדתך.

ראובן ריבלין: וליוויתי את כל אותן החלטות ויוזמות שבאו להביא לידי מיצוי, גם נושא ערכי וגם נושא שהוא חשוב מבחינת הקורבנות ויורשיהם להשבת הרכוש, שהוא הזכות המלאה של אדם שגם עבר את מאורעות השואה וגם נגזל, או משפחתו נמצאת גזולה בכך שהוא נספה.

ראובן ריבלין: ואנחנו לא יכולים למצוא את הנכסים, כי הם נמצאים במקום שבו שלא ניתן למצוא אותם.

ראובן ריבלין: הצד הערכי הוא האמירה החד-משמעית, של מה שאנחנו דורשים מכל הגויים ומכל הארצות, דרישה שהיא לפעמים מתריסה.

ראובן ריבלין: והייתי לאחרונה בליטא ובלטביה, ושם אמרתי, אנחנו מבחינת מדינת ישראל אין לנו מכם כל בקשה וכל דרישה, אבל הדעת אינה סובלת מצב שבו אתם, גם רצחתם, עם או בלי עזרת הנאצים, וגם היום אתם מבקשים למנוע ומבקשים לרשת את אותם קורבנות וצאצאיהם בטענות שונות ומשונות שהדעת לא סובלת אותם.

ראובן ריבלין: החיבוב שלנו והדרישה וההתרסה פעמים רבות כלפי העולם כולו, אתם מחויבים לבוא ולגלות ולהביא לידי גילוי נאות של כל עקבות היכולות להצביע על מקורו של רכוש כזה או אחר.

ראובן ריבלין: כאשר אנחנו באים ודורשים זאת מממשלות ידידותיות או ממשלות שנעשות ידידותיות, אנחנו חייבים גם לקיים אותם לגבי עצמנו.

ראובן ריבלין: והדברים האלה הם אלף-בית בכל חברה שדורשת מחברה אחרת לבוא ולעשות צדק.

ראובן ריבלין: ולכן ראינו חשיבות רבה בכנסת ללוות עניין זה ואפילו להשקיע מאמצים ומשאבים על-מנת שהחקירה תוכל להיות עד כמה שאפשר בלתי תלויה, עם פיקוח מלא.

ראובן ריבלין: הכנסת החליטה לתת את תרומתה מתוך התקציב של הכנסת ופעולות הכנסת.

ראובן ריבלין: אנחנו רואים זאת לא משום שאנחנו חושבים שהממשלה מתרשלת בחובתה זו, חשבנו שטוב יהיה אם הכנסת תשקיע גם את המאמץ על-מנת שהחקירה תהיה בלתי תלויה לחלוטין.

ראובן ריבלין: אני ממשיך לברך אותך על העקשנות שאת מגלה ועל ההתמדה בנושא הזה.

ראובן ריבלין: אני יודע שכתוצאה מהחקירה בדבר נכסים והקושי הרב ההולך וגובר בכל שנה שעוברת, כאשר אנחנו גם נמצאים חסרים יותר ברקע עובדתי של כל קייס וקייס, של כל נושא ונושא וכל עניין ועניין.

ראובן ריבלין: כמו גם בריבוי הטוענים והדורשים, אם וכאשר אנחנו מוצאים עקבות של רכוש כזה או אחר.

ראובן ריבלין: הם הדברים הנותנים, אני חושב שאנחנו צריכים להזדרז ולהשתדל לסיים.

ראובן ריבלין: אני יודע את המאמץ שעשינו כולנו יחד על-מנת לקדם את הנושא הזה.

ראובן ריבלין: אני חושב שהיום, החתימה על האמנה, היא גם צעד מעשי וגם צעד ערכי שמבטא בדברי האמנה את כל מה שאנחנו מבקשים לעשות על-מנת להביא את הצדק של הפרט בצד הדבר הבלתי נסלח והבלתי נשכח והבלתי ניתן לסליחה שלנו כעם, ושלנו כעם בני העולם שלא יכולים לבוא ולבוא ולומר לעמים אחרים, אתם יכולים לרחוץ בניקיון כפיכם ע"י כך שאתם תשלמו או תתנו איזה שהיא תמורה עבור אותם מעשים נוראיים שעשיתם.

ראובן ריבלין: כל מה שאנחנו דורשים הוא צדק - וצדק לפרט.

ראובן ריבלין: מדינת ישראל, ברוך השם, קמה חיה ונושמת ומבטאת את כל אותה אמונה במוסר ובמורל של התנועה הציונית והרצון הבלתי מתפשר להקים בית יהודי לעם היהודי בארצו.

ראובן ריבלין: בית שהוא רק הוא יאפשר לעם ישראל לחיות לבטח בין משפחות הנאמנים.

ראובן ריבלין: אני מוכרח לומר שגלי האנטישמיות והגישה, גם מצד מדינות שמבקשות היום את קרבתנו, גם מתוך איזה שהיא תחושה אנטישמית האומרת, מי שחבר עם מדינת ישראל, יכול לעצמו דרכים כאלה או אחרות ללבה של החברה הדמוקרטית בעולם, של העולם החופשי, קרי אמריקה, הם תוצאה ותולדה של איזה שהיא התייחסות לעמנו וכתוצאה מכך לארצנו ולמדינתנו, שלפעמים מצריכה מחשבה נוספת על ההתפתחות של האנטישמיות בימינו אלה.

ראובן ריבלין: אבל כמובן שכאשר אנחנו מדברים היום על עולם חופשי ועל התפתחותן של דמוקרטיות חדשות ומתחדשות אשר ידעו מהו הנורא והאיום במדינה שבה הדיקטטורה שולטת שבה יש רודן, דיקטטור או אדם שהוא עם תודעה פשיסטית כזאת או אחרת, שמאפשרת לעשות שמות בכל מיעוט ובעיקר במיעוט היהודי, מתוך תחושה שאולי זה עוד חובה שלקיים כלפי אמונה כזאת או אחרת, שאתה הוא גם נולד.

ראובן ריבלין: אני חושב שבימים אלה יש חשיבות ערכית ממדרגה ראשונה להוכחה שבמדינת ישראל ובעם ישראל לא יתנו לשכוח ולהשכיח את המאורעות שעמנו עבר, על-מנת שדברים כאלה לא יקרו לעולם עוד.

ראובן ריבלין: ידע כל אחד בעולם שמדינת ישראל היא היום, אותו מקום שבו יעשו את החשבון עם כל מי שרק יחלום לפגוע ביהודי בגלל יהדותו ובגלל מוצאו ולאומיותו.

ראובן ריבלין: שוב, אני מוכרח להודות לך על פעולתך למען הציבור ולמען ציבור הנספים וצאצאיהם.

ראובן ריבלין: ואני רק יכול להיות גאה שאני, לא רק כיו"ר הכנסת, אלא כח"כ שליווה אותך בכל מעשייך.

קולט אביטל: החברית וגם על כך שהכנסת בראשותך, מוכנה להתגייס ולעזור מעשית למרות הקיצוצים, ע"י הקצאת משאבים גם משלנו לבדיקה הזאת.

קולט אביטל: אני רוצה להזכיר לכולנו שהרקע להקמת ועדת החקירה הזאת, היא התחושה המאוד עמוקה שנעשו עוולות גם אצלנו לפעמים, אולי לא בכוונה תחילה, אבל יש ונעשו עוולות לאנשים שאולי רכושם נמצא כאן.

קולט אביטל: ומה שאנחנו תובעים ודורשים מאחרים, נאה שנדרוש גם מעצמנו.

קולט אביטל: ולכן ככל שנשכיל לעשות את הבדיקה הזאת בצורה יותר מדויקת ויותר מקצועית, כך ניטיב עם כולנו.

קולט אביטל: מהסיבה הזאת אני רוצה להזכיר לכל מי שנמצא כאן, ודאי למי שנמצא בבית, שהבדיקה עצמה לא תיערך על-ידינו כחברי-כנסת.

קולט אביטל: אנחנו נעזרים בגופים מקצועיים.

קולט אביטל: טוב גם שהגופים שהולכים להיבדק קיבלו את העיקרון שלנו שהם לא יבדקו את עצמם אלא יקבלו בדיקה חיצונית.

קולט אביטל: למיטב ידיעתי ודאי עם הבנקים וגם עם חלק גדול מהגופים שנמצאים כאן אתנו היום, זו הפעם הראשונה שהם נפתחים לבדיקה חיצונית כזו.

קולט אביטל: ואנחנו בכנסת, דרך מכרז נדאג למצוא את הבודקים החיצוניים, כמובן וזה דיברתי עם הארגונים, שאנחנו גם נצטרך לראות אותם הבודקים, לא יהיה ביניהם לבין אותם המוסדות ניגודי אינטרסים.

קולט אביטל: נתייעץ ונתחשב עם הגופים הנבדקים לגבי זהותם של הבודקים.

קולט אביטל: המסמך שעליו אתה וכולנו נחתום היום, הוא מסמך שמפרט את עקרונות הבדיקה הזאת.

קולט אביטל: ואני מקווה שנוכל לצאת לדרך ולסיים את הבדיקה הזאת מוקדם ככל האפשר.

קולט אביטל: כי גם הציבור הזה, כולל הציבור של היורשים, לא נהיה צעיר מיום ליום.

קולט אביטל: כשהתחלתי את העבודה הזאת, הגיע אלי מכתב מיהודי בקנדה שהיה אז בן 84, היום הוא כבר בן 87.

קולט אביטל: הוא פנה אלינו בקשר למגרש שאביו ז"ל שנספה בשואה, רכש כאן במה שהיה אז תלדוינסקי.

קולט אביטל: היום זה תל-השומר.

קולט אביטל: והמגרש הזה היה מגרש של חמישה דונם, ואחרי משא ומתן ארוך עם השלטונות, ואני לא אזכיר עם מי, הוצע לו כפיצוי 1,800 ש"ח על מגרש של חמישה דונם.

קולט אביטל: אז מה שאנחנו רוצים היום למצוא, זה גם את הרכוש, גם לעזור לכל אותם האנשים שהוריהם נספו בשואה, או קרוביהם נספו בשואה, למצוא את הרכוש.

קולט אביטל: אבל גם לעזור להם לקבל את הרכוש או את שווה ערכו בערך האמיתי.

קולט אביטל: אני חושבת שגם זה חלק מהצדק שאנחנו צריכים לעשות אותו.

שלמה שחר: וחברי הועדה.

שלמה שחר: אין ספק שלולא הדבקות שלהם במטרה הזו, לא היינו מגיעים כל-כך רחוק.

שלמה שחר: והיום זה בעצם נקודת ציון מאוד חשובה.

שלמה שחר: אין ספק, החוב שלנו, של כולנו, הוא גדול.

שלמה שחר: והמעמד הזה ופעולות אחרות, עוזרות במשהו להשיב את החוב הזה.

שלמה שחר: האפוטרופוס הכללי נאמן לנכסים של כ2,800- נעדרים שאנחנו מעריכים שהם נספו בשואה.

שלמה שחר: ועיקר המאמצים שלנו מכוון כיום לנסות ולאתר את היורשים שלא אותם נעדרים.

שלמה שחר: שוב, ביוזמתה של חה"כ אביטל והעובדה שהיא לא התפשרה.

שלמה שחר: קיבלנו לפני כשנה מימון וכבר פועלת יחידה בשם אינ"ש.

שלמה שחר: והיחידה הזאת לוקחת את התיקים שאצלנו והולכת באופן אקטיבי אחר העקבות שיש בתיקים ומנסה למצוא את היורשים, ליצור אתם קשר.

שלמה שחר: ולהביא לכך שהרכוש יוחזר ליורשים ולמי מהם.

שלמה שחר: אין ספק שזו פעילות חשובה, הגם שהיא עדיין לא מעוגנת בחקיקה ומצריכה הליכים פורמליים כאלה ואחרים.

שלמה שחר: אבל בעקבות הפעילות הזו, היחידה הזו היא פעילה ויצאה לדרך.

שלמה שחר: אנחנו מקווים שגם היא תניב בזמן הקרוב לא מעט תוצאות.

שלמה שחר: במקביל, שוב זה דברים שראוי לספר עליהם בעקבות היוזמה של חה"כ אביטל וחברי הועדה, היוהמ"ש לממשלה, שר המשפטים ומנכ"ל משרד המשפטים, מטפלים אישית בהצעת חוק שתביא לפתרון, הייתי אומר כולל, ואפילו יצירתי שיביא לכך שכל אותה פעילות שנמשכה שנים רבות, אפשר שהיא תקבל מפנה ובאופן כזה או אחר, אנחנו נביא לפרסום של כל הנכסים ברחבי כל העולם, של כל הנכסים שיש אצל כל הגופים וכרגע אנחנו בפרטים הטכניים לראות איך לעשות את זה על מנת להביא באיזה מקום סוף סוף, להשבת הרכוש למי שזכאים לו במשך שנים רבות.

שלמה שחר: כל האמור לגבי האפוטרופוס הכללי כבר באפריל 2001 חתם קודמי בתפקיד, מר שמואל צור, על מסמך שמעגן את המחויבות של האפוטרופוס הכללי לנושא הבדיקה ולטיפול שלנו.

שלמה שחר: האפוטרופוס בעצם כמו כל הגופים האחרים כאן, בכל האמור לרכוש הזה, משמש כנאמן, אנחנו נאמנים לרכוש ואנחנו שומרים אותו ואנחנו מחויבים גם להחזיר אותו עד כמה שאפשר, לבעליו.

שלמה שחר: שמעתי אתמול על פריצת דרך נוספת, ושוב, אין לי אלא להביע את הערכתי לכך שנמצא מימון לביצוע הבדיקה, גם אצלנו, אצל האפוטרופוס הכללי.

שלמה שחר: הכנסת אישרה מימון כזה.

שלמה שחר: כל שנותר לראות אם יש איזו התייחסות לכך שהכספים האלה יושבו בעקבות הממצאים של הבדיקה.

שלמה שחר: זה דבר שאנחנו צריכים לבדוק בצורה כזו או אחרת, האם אכן יהיו כספים.

שלמה שחר: אני לא אוהב להיות חייב ולא להחזיר את הכסף.

שלמה שחר: אבל אין ספק שיש כאן פריצת דרך, יש את המימון, אנחנו נמצא גם את הדרך איך לקדם.

שלמה שחר: ושוב, הכל לאותה מטרה שכולנו נמצאים כאן עבורה.

גיורא רום: אם אני אזכיר את המפעל של חברת עמיגור שבנתה עד כה 5,500 יחידות לדיור מוגן, שחלק מכריע מהם מאוכלס ע"י ניצול שואה.

גיורא רום: ואני מציע שמי שלא ביקר שם ינצל את ההזדמנות פעם וילך לבקר ויראה איזה דברים נעשים בארץ ע"י הסוכנות.

גיורא רום: הסוכנות עמדה שכם על שכם עם הועדה מהיום הראשון.

גיורא רום: היא תמלא את חלקה ותעזור ככל שיידרש במהלך העבודה.

גיורא רום: אני מקווה שהתוצאות תהיינה חיוביות.

גדי בן-ארי: שהיא יכולה כדי לשתף פעולה עם כל בדיקה.

גדי בן-ארי: ואנחנו יותר מאשר נשמח אם בדיקה מקצועית מהסוג הזה, תוכל לסייע לנו, ע"י כך לסייע לקרובים של מי שנספו בשואה, אם יש כאלה.

גדי בן-ארי: אם יש כאלה שקשורים לנכסים שבניהולה של קרן היסוד לסייע להשבת רכוש.

גדי בן-ארי: ברשותך הייתי רוצה לשאול שאלה.

גדי בן-ארי: אם העובדה שהכנסת אישרה אתמול תקציב שמממן את הבדיקה הזאת, האם זה פוטר את הגופים הנבדקים מהצורך לממן את הבדיקה הזאת, או שזה תקציב נוסף?

קולט אביטל: ממשלתיים, כמו האפוטרופוס הכללי שהוא לא גוף שיש לו הכנסות, אלא תקציב ממשלה.

קולט אביטל: נאלצנו לבקש מהכנסת ומהאוצר שישלים את הכספים.

יצחק אלישיב: הקמת יחידה מיוחדת שתעסוק בהשבת רכוש לנעדרים.

יצחק אלישיב: היחידה הזאת פעלה בלשכתו של היוהמ"ש של הקק"ל.

יצחק אלישיב: ואכן לאורך כל השנים קיבלנו תביעות, דנו בהם והחזרו רכוש לכאלה ששמו את מבטחם בקק"ל, והם או קרוביהם לא חזרו מהתופת האיומה.

יצחק אלישיב: כאשר נפתחו בשעה טובה ומוצלחת שערי העלייה מבריה"מ, תגבר היוהמ"ש, עו"ד אלפייה, את המחלקה בעוד עו"ד, כי גל התביעות גבר.

יצחק אלישיב: אנחנו במהלך השנה גם העברנו רכוש לאפוטרופוס הכללי.

יצחק אלישיב: תיקים שנדרשים פשוט כדי לפשט את העניין ולסייע לועדה.

יצחק אלישיב: אנחנו בהחלט צועדים עם הרעיונות של הועדה כתף לכתף, ואנחנו נסייע להחזיר ולהשיב כל רכוש אשר ניתן לנו ויש לו יורשים.

יצחק אלישיב: כי חובתנו להיות אור לגויים, ואסור לנו לדרוש, כמו שאמר היו"ר הכנסת, מאחרים מה שאנחנו לא דורשים מעצמנו.

2642: התיישבות היהודים.

2642: באוצר התיישבות היהודים 40% של המניות שיש לי.ק.ט הם של נעדרים, אבל לפי הגיון חלק גדול הם של ניצולי שואה.

2642: כשנתמניתי לחבר המועצה של אוצר התיישבות היהודים, בישיבה הראשונה שהייתי שם, התחלתי לצעוק בקשר לנושא רכוש נעדרים.

2642: ואנחנו השקענו 72,182 פרסום במודעות בכל השפות בכל העולם.

2642: ו432,535- בהכנסת כל הרישום שיש אצלנו, 80 אלף שמות על מחשוב, והקמת אתר אינטרנט לדבר הזה.

2642: למרות זאת אנחנו באים ואני אומר בשם החברה, ברצון ובהבנה ובתמיכה לצד הזה שנעשה למרות שלאוצר ההתיישבות היהודים אין בכלל או מגיע, אבל למען להיות למעלה מכל ספק ודוגמא לכולם, אנחנו הסכמנו להצטרף.

2642: לבסוף אני רוצה ברכה לקולט אביטל.

2642: אני לא נבחרתי לכנסת בגלל שאני ניצול שואה, אבל מהיום הראשון שאני בכנסת אני לא עזבתי את הנושא הזה.

2642: ואני לאורך כל השנים זעקתי גם מעל בימת הכנסת, טענתי שמדינת ישראל עוסקת, גוזלת את ניצולי השואה בכל מיני דרכים.

2642: וגם אני היום חושב כך.

2642: אבל אמרתי כבר לקולט אביטל, אני צעקתי והיא לא צעקה, אבל עושה.

2642: ועל זה מגיע לה ברכה.

נח פלוק: מנציגי הארגונים הכלכליים, נכונותם לעזור ולאתר ולהביא לפני הועדה את המצב של רכוש של נפגעי השואה שאפשר יהיה להחזיר אותו גם ליורשים וגם לניצולי השואה.

נח פלוק: אני מאוד שמח על המילים שאמר יו"ר הכנסת רובי ריבלין, שצריך להזדרז ולסיים את עבודת הועדה כי כמובן ניצולי השואה הם בשלב האחרון.

נח פלוק: רובם הם מעל ל75- וזה כבר קרוב ל60- שנה אחרי המלחמה.

נח פלוק: הייתי לפני שבוע, יחד עם דוד גרינשטיין, בקורטריון הקרן הגרמנית המפורסמת של 10 מיליארד מארק.

נח פלוק: ושם הוחלט על דעת הבונדסטאג הגרמני וממשלת גרמניה, לגמור כל התשלומים החד-פעמיים לניצולים, למה שנקרא, עובדי כפיה, אלה שהיו במחנות ריכוז ובגטאות, החל מ9.5.2005-.

נח פלוק: הם אומרים, זה סמלי.

נח פלוק: 60 שנה אחרי גמר המלחמה צריך לגמור עם כל החובות.

נח פלוק: הייתי מציע שהועדה תקבל החלטה שנגמור כל הדברים האלה.

נח פלוק: בכל מערב אירופה כבר גמרו.

נח פלוק: במזרח אירופה יכול להעיד נפתלי לביא שעוסק בזה, הם אומרים, אם אתם לא גמרתם, מה אתם רוצים מאתנו.

נח פלוק: אני מציע לקבל החלטה שעד ה9.5.-, שישים שנה אחרי גמר המלחמה, אחרי גמר הרצח והשוד, נגמור את הדברים גם פה.

יעקב אפרתי: שירשנו, ירשנו מה שהעביר לנו האפוטרופוס הכללי.

יעקב אפרתי: אנחנו עשינו לעצמנו בדיקות ואנחנו בודאי מסכימים ותומכים ונסייע לכל בדיקות של מי שיבדוק מטעם הועדה, נעזור להם, נסייע להם.

יעקב אפרתי: ואני מקווה שנגיע לתוצאות האמיתיות.

אברהם רביץ: הכנסת, חה"כ שילנסקי.

אברהם רביץ: היינו מתכתבים לפעמים מעל הבמה ביידיש.

אברהם רביץ: אני חושב שזה יום גדול מאוד, היום.

אברהם רביץ: לפעמים עושים דברים שנראים כקטנים, כותבים, חותמים על משהו.

אברהם רביץ: הפופיר פה , הפופיר שם, אבל זה בעצם יום גדול.

אברהם רביץ: זה יום שאמור גם לנו בישראל ללמד אותנו פרק שהעם היהודי תמיד השתבח בו, שהנחיל לכל עמי העולם את הצדק, עשיית הצדק והיושר כלפי הזולת.

אברהם רביץ: אני בטוח שעמים אחרים מאוד יהיו מעונינים לשמוע מה קרה כאן היום.

אברהם רביץ: וכאשר זה ימחק את האמירה שנאמרה לא פעם ע"י מדינות שונות, ואתם בישראל מה אתם עושים.

אברהם רביץ: אתם טוענים כלפינו ומה אתם עושים במדינתכם שלכם.

אברהם רביץ: ואת החרפה שגרמה גם לנזקים לא מעטים התחלנו להסיר בועדה קודמת של הכנסת, שטיפלה ובהצלחה, אני מוכרח לומר, בנושא כספי הפיצויים מחב' ג'נרלי.

אברהם רביץ: שהיא דרך אגב כבר העבירה כספים רבים מאוד, מאות אלפים אם לא יותר, אני חושב שלמעלה ממאה מיליון דולר.

אברהם רביץ: והנה הועדה הזאת בגלגוליה השונים, מתקדמת יפה מאוד.

אברהם רביץ: ועושה כל יום צדק עם כאלה שאינם יכולים לתבוע את הצדק הזה באופן טבעי ורגיל.

אברהם רביץ: וזה דבר לימודי, הוא גם כן חלק שמלווה אותנו בהיסטוריה של העם היהודי כלפי עצמנו וכלפי העולם כולו.

אברהם רביץ: יש לי את הכבוד ואם מותר לי לומר, את העונג לפעמים, לשבת בועדה שחה"כ קולט אביטל מנהלת, בצדק ביושר, בחוכמה וכאמירה פמיניסטית אז אפשר לומר, שחכמת נשים בנתה ביתה.

אברהם רביץ: ז"א, יש כאן חכמת נשים.

אברהם רביץ: הפמיניסטיות האמיתיות לא אוהבות את האמירה הזאת.

אברהם רביץ: הן מוכנות אפילו להיות טיפשות כמו הגברים, העיקר שלא יופלו לרעה.

אברהם רביץ: אבל מה לעשות, אנחנו בכל זאת אומרים שיש חכמת נשים, שהיא יכולה לעשות דברים מופלאים שאחרים לא עושים אותם.

אברהם רביץ: ולכן אני גם כן מוצא לנכון להודות לארגונים השונים שחלק מהם אולי אפילו כולם, בהתנדבות בסופו של דבר, אולי בלחץ ציבורי, זה לא הזיק הלחץ הציבורי, אבל בסופו של דבר, כמו חה"כ שילנסקי, הארגון שהוא מייצג בעצם באופן התנדבותי, אפילו שהוא איננו את עצמו שייך לפרקטיקה של העניין.

אברהם רביץ: התנדב להיות חלק מכל הדבר הזה.

אברהם רביץ: נכון אמר הדובר פלוק, ששם המשחק הוא המהירות.

אברהם רביץ: אני נמצא עכשיו בועדת חוקה חוק ומשפט שעוסקת במינוי שופטים, יותר שופטים פחות שופטים.

אברהם רביץ: ואנחנו יודעים על התנהלות משפטים שנערכים בדרך הרגילה, יש משפטים שנערכים ועד שמוציאים פס"ד, זה בערך כחמש שנים.

אברהם רביץ: יש אפילו מקרים בודדים יותר מחמש שנים.

אברהם רביץ: כאן אנחנו לא יכולים להשאיל לעצמנו את הפריבילגיה הזאת למשוך דברים.

אברהם רביץ: שם המשחק הוא, מהר וטוב והכי טוב האפשרי.

אברהם רביץ: אני רוצה להודות באופן אישי ליו"ר הכנסת.

אברהם רביץ: למרות שהכנסת נמצאת במצב כמו כל המדינה של קיצוץ בתקציבים, אנחנו כחברי-כנסת מרגישים זאת בראשונה, מקצצים לנו על ימין ועל שמאל.

אברהם רביץ: ובכל זאת הוא מצא לנכון שבנושא הזה הוא אישר את המשך תפקודה של הועדה הנכבדה הזאת, מתוך באמת התחשבות בנושא בעצמו ובאנשים שנמצאים אתנו היום.

אברהם רביץ: ואני רוצה לברך אתכם, עד 120.

אברהם רביץ: תיהנו מהכספים שאנחנו נוכל לייעד למטרה הקדושה הזאת.

קולט אביטל: היום.

קולט אביטל: אבל חובה נעימה גם להודות ליועצים המשפטיים, קודם כל היוהמ"ש של הכנסת, ולעו"ד מירב אלבז, וליועצים המשפטיים שעבדו אתנו מטעם כל אותם הגופים.

קולט אביטל: תודה רבה לכולם.

קולט אביטל: יצאנו לדרך.

קולט אביטל: אני חושבת שאנחנו יכולים לברך שהחיינו.

קולט אביטל: ולאחל לכולנו שהבדיקה תהיה טובה, מהירה, יעילה וגם מדויקת.

קולט אביטל: תודה רבה.